cyanic-selkie/wikianc huggingface dataset:
Jawatankuasa Antarabangsa Palang Merah
Perang Dunia I
Seawal tahun 1934, suatu rangka cadangan untuk konvensyen tambahan bagi perlindungan penduduk awam ketika konflik bersenjata telah diterima pakai oleh Persidangan Antarabangsa Palang Merah. Malangnya, kebanyakan kerajaan tidak berminat untuk melaksanakan konvensyen ini, dan justeru itu ianya dihalang daripada mula berkuatkuasa sebelum permulaan Perang Dunia Kedua.
Perang Dunia II
Asas undang-undang bagi kerja ICRC semasa Perang Dunia II merupakan Konvensyen Geneva semakan 1929. Aktiviti-aktiviti Jawatankuasa adalah serupa seperti semasa Perang Dunia I dan menjelang akhir peperangan, 179 orang perwakilan telah menjalankan 12,750 lawatan ke kem-kem tawanan perang di 41 buah negara. Agensi Maklumat Pusat Tawanan-tawanan Perang mempunyai kakitangan seramai 3,000 orang, kad indeks yang mengesan tawanan-tawanan mengandungi sebanyak 45 juta kad, dan 120 juta perutusan telah diserahkan oleh Agensi tersebut. Satu halangan utama adalah bahawa Palang Merah Jerman yang dikawal Nazi enggan bekerjasama dengan ketetapan-ketetapan Geneva termasuk pelanggaran terang-terangan seperti deportasi orang-orang Yahudi dari Jerman dan pembunuhan beramai-ramai yang dijalankan di kem-kem konsentrasi yang dikendalikan oleh kerajaan Jerman. Tambahan pula, dua lagi pihak utama kepada konflik tersebut, iaitu Kesatuan Soviet dan Jepun, bukan negara yang menandatangani Konvensyen Geneva 1929 dan tidak diwajibkan di sisi undang-undang untuk mematuhi peraturan-peraturan konvensyen.
Semasa peperangan, ICRC gagal mencapai perjanjian dengan Jerman Nazi mengenai layanan terhadap tahanan-tahanan di kem-kem konsentrasi, dan ia akhirnya berhenti mengenakan tekanan demi untuk mengelakkan gangguan kepada kerjanya dengan tawanan perang. ICRC juga gagal bertindakbalas terhadap maklumat yang dapat dipercayai mengenai kem-kem penghapusan serta pembunuhan orang Yahudi Eropah secara beramai-ramai. Ini masih dianggap sebagai kegagalan terbesar dalam sejarah ICRC. Selepas November 1943, ICRC telah diberi kebenaran untuk menghantar bungkusan-bungkusan kepada tahanan-tahanan di kem konsentrasi yang mempunyai nama dan lokasi yang dapat dikenalpasti.
Satu lagi contoh semangat kemanusiaan yang unggul adalah Friedrich Born (1903-1963), seorang perwakilan ICRC di Budapest yang telah menyelamatkan nyawa kira-kira 11,000 hingga 15,000 orang Yahudi di Hungary. Marcel Junod (1904-1961), seorang doktor dari Geneva, merupakan seorang lagi perwakilan yang terkenal semasa Perang Dunia Kedua. Cerita pengalamannya, yang termasuk menjadi salah seorang daripada orang asing pertama melawat Hiroshima selepas bom atom digugurkan, boleh dibaca dalam buku Warrior without Weapons (Pahlawan tanpa Senjata).
Pada tahun 1944, ICRC menerima Hadiah Nobel Keamanannya yang kedua. Sama seperti masa Perang Dunia I, ia menerima satu-satunya Hadiah Keamanan yang dianugerahkan semasa tempoh utama peperangan, iaitu 1939 hingga 1945. Pada akhir peperangan, ICRC bekerjasama dengan persatuan-persatuan kebangsaan Palang Merah untuk menguruskan bantuan pertolongan kepada negara-negara yang paling terjejas.
Selepas Perang Dunia Kedua
Sebagai tindak balas kepada pengalaman daripada Perang Dunia II, Konvensyen Geneva Keempat, iaitu Konvensyen baru “relative to the Protection of Civilian Persons in Time of War” (berhubung dengan Perlindungan Orang-orang Awam dalam Masa Peperangan), telah ditetapkan. Tambahan lagi, protokol-protokol tambahan bertarikh Jun 8, 1977 bertujuan untuk memastikan bahawa konvensyen-konvensyen boleh dipakai untuk konflik-konflik dalaman seperti perang saudara. Hari ini, empat konvensyen bersama-sama dengan protokol-protokol tambahannya mengandungi lebih daripada 600 perkara, suatu perkembangan yang menakjubkan berbanding dengan hanya 10 perkara dalam konvensyen pertama tahun 1864.
Bagi meraikan ulang tahunnya yang keseratus pada tahun 1963, ICRC, bersama-sama dengan Persekutuan Antarabangsa Persatuan-persatuan Palang Merah dan Bulan Sabit Merah, menerima Hadiah Nobel Keamanannya yang ketiga. Sejak tahun 1993, individu-individu yang bukan warganegara Switzerland dibenarkan berkhidmat sebagai perwakilan Jawatankuasa di luar negara, suatu tugas yang sebelumnya dihadkan kepada warganegara-warganegara Switzerland sahaja. Sesungguhnya, sejak itu, peratusan kakitangan yang bukan warganegara Switzerland telah meningkat kepada lebih kurang 35%.
Pada tarikh Oktober 16, 1990, Pertubuhan Bangsa-Bangsa Bersatu (PBB) memutuskan untuk memberi status pemerhati kepada ICRC bagi sesi-sesi perhimpunannya serta mesyuarat-mesyuarat jawatankuasa kecilnya, yang merupakan status pemerhati yang pertama yang diberikan kepada pertubuhan swasta.
ICRC meneruskan kegiatan-kegiatannya di sepanjang dekad 1990-an. Ia telah memecahkan kesenyapan medianya yang lazim apabila ia mengecam pembunuhan etnik di Rwanda pada tahun 1994. Ia berhempas pulas untuk menghalang jenayah-jenayah yang berlaku di dalam dan di sekitar Srebrenica pada tahun 1995 tetapi mengakui: “Kami perlu mengiktiraf bahawa walaupun kami telah berusaha untuk menolong beribu-ribu orang awam yang telah diusir secara paksa dari bandar dan walaupun rakan-rakan sekerja kami di tempat kejadian amat berdedikasi, keberkesanan ICRC ke atas berlakunya tragedi tersebut amat terbatas sekali.” Ia telah sekali lagi pada tahun 2007 mengumumkan pendiriannya, kali ini untuk mengutuk “pencabulan hak asasi manusia yang dahsyat” oleh kerajaan tentera Burma termasuk buruh paksa, kebuluran dan pembunuhan lelaki, perempuan dan kanak-kanak.
Kematian
Pada akhir Perang Dingin, kerja ICRC telah menjadi semakin merbahaya. Semasa dekad ke-1990-an, lebih ramai orang perwakilan telah kehilangan nyawa mereka daripada mana-mana detik dalam sejarah, terutamanya semasa bekerja dalam konflik bersenjata tempatan dan dalaman. Kejadian-kejadian ini sering menunjukkan sikap kurang hormat terhadap peraturan-peraturan Konvensyen Geneva serta lambang-lambang perlindungannya.
Holokus
Dengan mengambil bahagian dalam upacara 1995 untuk memperingati pembebasan kem konsentrasi Auschwitz, Presiden ICRC, Cornelio Sommaruga, berusaha untuk menunjukkan bahawa pertubuhan ini penuh insaf tentang betapa seriusnya Holokus serta betapa pentingnya untuk megekalkan kenangannya, demi untuk mengelakkan keulangan peristiwa tersebut. Beliau memberi penghormatan kepada mereka yang telah menderita ataupun mengorbankan nyawa mereka semasa perang dan mengisytiharkan rasa kesal bagi kesilapan-kesilapan yang lalu serta kekurangan-kekurangan Palang Merah berkaitan dengan mangsa-mangsa kem konsentrasi.
Dalam kenyataan rasmi yang dikeluarkan pada 27 Januari 2005, iaitu ulang tahun ke-60 pembebasan Auschwitz, ICRC telah menyatakan:
''Auschwitz juga melambangkan kegagalan terbesar dalam sejarah ICRC, diburukkan lagi kerana ICRC tidak cukup tegas dalam mengambil langkah untuk membantu mangsa-mangsa penganiayaan Nazi. Kegagalan ini akan sentiasa kekal dalam ingatan ICRC, bersama-sama dengan tindakan-tindakan berani perwakilan-perwakilan ICRC individu pada masa itu.''
Peperangan Iraq
Jawatankuasa Antarabangsa Palang Merah telah melaporkan pada tarikh Mac 17, 2008 bahawa tiada pengurangan dalam krisis kemanusiaan di Iraq selepas permulaan peperangan tersebut dalam tahun 2003. Walaupun terdapat peningkatan terhad dalam keselamatan di sesetengah kawasan, keganasan bersenjata masih mempunyai kesan yang dahsyat. Orang-orang awam terus terkorban dalam persengketaan.
Ciri-ciri
Cogan kata asal Jawatankuasa Antarabangsa Palang Merah adalah Inter Arma Caritas (“Di Tengah-tengah Peperangan, Perbuatan Amal”). Ia telah mengekalkan cogan kata ini sementara pertubuhan-pertubuhan Palang Merah lain telah menerima pakai cogan kata lain. Oleh kerana kedudukan Geneva di bahagian Switzerland yang bertutur Perancis, ICRC juga dikenali dengan nama Perancisnya yang asal iaitu Comité international de la Croix-Rouge (CICR). Walaupun demikian, ICRC mempunyai empat bahasa rasmi (Bahasa Arab, Bahasa Inggeris, Bahasa Perancis dan Bahasa Sepanyol). Lambang rasmi ICRC adalah Palang Merah di atas latar belakang putih (bendera Switzerland yang tersongsang) dengan perkataan-perkataan "COMITE INTERNATIONAL GENEVE" mengelilingi palang.
Misi
Kenyataan misi rasmi berkata “Jawatankuasa Antarabangsa Palang Merah (ICRC) adalah pertubuhan saksama, berkecuali, dan bebas dengan misi khusus kemanusiaan untuk menjaga nyawa dan maruah mangsa-mangsa peperangan serta keganasan dalaman dan untuk menyediakan bantuan kepada mereka.” Ia juga mengarah dan menyelaras bantuan antarabangsa dan berusaha untuk mempromosikan dan mengukuhkan undang-undang kemanusiaan serta prinsip-prinsip kemanusiaan sejagat. Tugas-tugas asas Jawatankuasa tersebut, yang diperolehi daripada Konvensyen Geneva dan statut-statutnya sendiri, adalah seperti berikut:
ICRC telah merangka tujuh prinsip asas dalam tahun 1965 yang telah diterima pakai oleh keseluruhan Pergerakan Palang Merah. Mereka adalah kemanusiaan, kesaksamaan, keberkecualian, kebebasan, kesukarelawan, perpaduan dan kesejagatan.
Taraf Undang-undang
ICRC merupakan satu-satunya pertubuhan yang dinamakan secara tersurat di bawah Undang-undang Kemanusiaan Antarabangsa (UUKA) sebagai pihak berkuasa pengawal. Mandat undang-undang ICRC berpunca daripada empat Konvensyen Geneva tahun 1949, serta Statut-statutnya sendiri. ICRC juga menjalankan tugas-tugas yang tidak dimandat secara khusus di bawah undang-undang, seperti melawat tawanan-tawanan politik di luar konflik dan menyediakan bantuan semasa bencana alam.
ICRC adalah persatuan swasta yang didaftarkan di Switzerland yang telah menikmati keistimewaan khas dan kekebalan undang-undang dengan pelbagai tahap di dalam wilayah Switzerland selama bertahun-tahun serta yang digambarkan sebagai menyamai kedaulatan de facto. Pada tarikh Mac 19, 1993, dasar undang-undang bagi layanan khas ini telah diwujudkan melalui perjanjian formal di antara kerajaan Switzerland dengan ICRC. Perjanjian ini memelihara perlindungan penuh kesemua harta ICRC di Switzerland termasuk ibu pejabat dan arkibnya, memberi ahli-ahli dan kakitangan kekebalan undang-undang, mengecualikan ICRC daripada semua cukai dan yuran, menjamin pemindahan barang-barang, perkhidmatan dan wang secara terlindung dan bebas cukai, memberi ICRC keistimewaan komunikasi yang selamat pada tahap yang sama dengan kedutaan-kedutaan asing, dan memudahkan perjalanan Jawatankuasa keluar masuk negara Switzerland.
Bertentangan dengan tanggapan ramai, ICRC bukan entiti berdaulat seperti Sovereign Military Order of Malta (Arahan Tentera Berdaulat Malta), dan juga bukan pertubuhan antarabangsa, sama ada jenis bukan kerajaan mahupun kerajaan. ICRC menghadkan keahliannya kepada warganegara Switzerland sahaja, dan juga tidak seperti banyak pertubuhan bukan kerajaan, ia tidak mempunyai dasar keahlian terbuka dan tidak terhad bagi individu-individu oleh kerana ahli-ahli barunya dipilih oleh Jawatankuasa sendiri. Walaupun demikian, sejak awal dekad 1990-an, ICRC menggaji orang dari seluruh dunia untuk berkhidmat di medan pertugasannya dan di Ibu Pejabatnya. Dalam tahun 2007, hampir separuh daripada kakitangan ICRC bukan warganegara Switzerland. ICRC mempunyai keistimewaan khas dan kekebalan undang-undang di banyak negara, berdasarkan atas undang-undang kebangsaan di negara-negara tersebut, berdasarkan atas perjanjian-perjanjian di antara ICRC dengan kerajaan-kerajaan masing-masing, atau, dalam sesetengah kes, berdasarkan atas jurisprudens antarabangsa (seperti hak perwakilan-perwakilan ICRC untuk tidak menjadi saksi di hadapan tribunal antarabangsa).
Pembiayaan dan Hal-hal Kewangan
Kebanyakan daripada pembiayaan ICRC datang daripada Switzerland and Amerika Syarikat, diikuti rapat oleh negara-negara Eropah yang lain dan Kesatuan Eropah. Bersama dengan Australia, Kanada, Jepun dan New Zealand, mereka menyumbang lebih kurang 80-85% daripada belanjawan ICRC. Kira-kira 3% datang daripada hadiah peribadi, dan yang selebihnya datang daripada persatuan-persatuan kebangsaan Palang Merah.
Organisasi
ICRC mempunyai ibu pejabatnya di Geneva dan mempunyai pejabat-pejabat luar di dalam 80 buah negara. Daripada 2,000 pekerja profesionalnya, kira-kira 800 orang bekerja di ibu pejabat di Geneva dan 1,200 orang ekspatriat merupakan pekerja lapangan. Lebih kurang separuh daripada pekerja-pekerja lapangan berkhidmat sebagai perwakilan yang menguruskan operasi-operasi ICRC di negara-negara berbeza sementara separuh lagi merupakan pakar-pakar seperti doktor, ahli agronomi, jurutera atau jurubahasa. Di dalam delegasi-delegasi, kakitangan antarabangsa dibantu oleh lebih kurang 13,000 pekerja kebangsaan, menjadikan jumlah kakitangan di bawah kuasa ICRC seramai kira-kira 15,000. Delegasi-delegasi juga sering bekerja rapat dengan Persatuan Kebangsaan Palang Merah di negara di mana mereka bertapak dan justeru itu dapat meminta bantuan daripada sukarelawan-sukarelawan Palang Merah Kebangsaan untuk membantu dalam sesetengah operasi ICRC.
ICRC di Malaysia
Pejabat Jawatankuasa Antarabangsa Palang Merah (ICRC) di Kuala Lumpur menempatkan Delegasi Serantau yang meliputi aktiviti-aktiviti di Malaysia, Singapura, Brunei Darussalam dan Jepun, serta Pusat Sumber Serantau yang menyokong kerja Delegasi-delegasi ICRC di Asia Tenggara dan Asia Timur.
Penglibatan dengan Angkatan Tentera Malaysia
Penjalinan hubungan yang kukuh dengan Angkatan Tentera Malaysia merupakan unsur penting dalam usaha ICRC untuk bekerjasama dengan pembuat-pembuat keputusan dalam bidang ketenteraan di semua peringkat. ICRC membantu pihak Angkatan Tentera untuk memasukkan UUKA ke dalam pengajaran dan latihannya. Hasil daripada sumbangan ICRC, dalam tahun 2007 sukatan pelajaran latihan Angkatan Tentera Laut telah mula merangkumi mata pelajaran UUKA. ICRC terus menyokong pembangunan latihan UUKA di dalam Angkatan Tentera Darat dan Tentera Udara.
Di atas jemputan Angkatan Tentera, ICRC kerap mengadakan taklimat bagi pegawai-pegawai kanan tentera di Kolej Kakitangan Tentera, Pusat Peperangan Bersama (PESAMA), Pusat Pengaman di Port Dickson dan Unit Perubatan Tentera di Kem Terendak, Melaka. ICRC dan Angkatan Tentera Malaysia bersama-sama menganjurkan pelbagai seminar dan bengkel yang membabitkan tajuk-tajuk berkenaan dengan undang-undang konflik bersenjata (UUKB). ICRC menaja pegawai-pegawai terpilih ke luar negara untuk menghadiri kursus-kursus UUKB dan juga menyertai latihan-latihan tentera di Malaysia seperti EX Keris Strike.
Mengukuhkan kerjasama dengan agensi-agensi di bawah Kementerian Dalam Negeri
ICRC telah meneruskan usaha untuk memupuk hubungan kerja dengan beberapa jabatan di bawah Kementerian Dalam Negeri. Memandangkan kepakaran ICRC dalam isu-isu berkaitan dengan penahanan serta pengalaman lamanya dalam membantu pihak-pihak berkuasa untuk memenuhi keperluan kemanusiaan bagi orang yang dinafikan kebebasan, ICRC sedang bekerjasama dengan Jabatan Imigresen berkenaan isu pendatang-pendatang haram dalam tahanan.
Satu projek kerjasama yang baru muncul adalah dengan Jabatan Pertahanan Awam Malaysia, di mana sukarelawan-sukarelawannya merupakan antara orang yang pertama bertindak balas jikalau terdapat kematian secara beramai-ramai berikutan daripada bencana alam. Bersama dengan Jabatan tersebut, ICRC sedang menghasilkan modul latihan mengenai pengurusan mayat manusia jika terdapat kematian secara beramai-ramai demi membenarkan keluarga-keluarga mangsa untuk dimaklumkan tentang nasib orang yang tersayang.
ICRC turut menemui pegawai-pegawai tertinggi Polis Diraja Malaysia bagi membincangkan peluang-peluang untuk kerjasama dalam masa hadapan, termasuk menganjurkan bengkel-bengkel penguatkuasaan undang-undang bagi pegawai-pegawai kanan polis berkenaan dengan Piawai-piawai Kepolisan Antarabangsa dan hak asasi manusia. Baru-baru ini, ICRC telah menganjurkan sesi taklimat untuk lebih daripada 200 pegawai Malaysia yang sedang menunggu untuk dihantar ke misi Pengaman Malaysia PBB ke Timor Timur, Sudan dan Lubnan. Sesi-sesi taklimat mengenai peranan, mandat dan aktiviti-aktiviti ICRC telah diadakan dengan pegawai-pegawai kanan polis di Ibu Pejabat PDRM di Bukit Aman, Kuala Lumpur, Kolej Polis di Cheras dan Pusat Latihan Polis di Ulu Kinta.
Mempromosikan Undang-Undang Kemanusiaan Antarabangsa
ICRC mempromosikan pemeteraian dan kesertaan ke dalam triti Undang-Undang Kemanusiaan Antarabangsa (UUKA) serta memberi nasihat kepada Negara-negara mengenai langkah-langkah perundangan dan pentadbiran untuk melaksanakan triti tersebut. Bagi tujuan ini, ICRC mengendalikan pelbagai latihan, bengkel dan acara untuk mempertingkatkan tahap kesedaran UUKA di kalangan agensi-agensi kerajaan dan institusi-institusi pendidikan utama. Ia telah menghasilkan pangkalan data perundangan dan undang-undang model yang telah diterima-pakai oleh Negera-negara, termasuk Malaysia (contohnya Akta Konvensyen Geneva 1962, Akta Pelaksanaan Konvensyen Periuk Api Pembinasa Anggota 2000, Akta Konvensyen Senjata Kimia 2006). ICRC menyokong kerja Jawatankuasa Kebangsaan UUKA dan sehingga kini, 93 Jawatankuasa Kebangsaan seumpana ini wujud di serata dunia. Dalam tahun 2007, Jawatankuasa Undang-undang Kemanusiaan Antarabangsa Malaysia (JUKAM) telah ditubuhkan. JUKAM dipengerusikan oleh Menteri Luar Negeri. Hari ini, Jabatan Penyelidikan, Triti dan Perundangan Antarabangsa, di bawah Kementerian Luar Negeri, bertindak sebagai sekretariat JUKAM. ICRC terus berusaha untuk mempromosikan UUKA di Malaysia menerusi JUKAM dan agensi-agensi kerajaan individu serta Persatuan Bulan Sabit Merah Malaysia.
Bekerjasama dengan Universiti-universiti
Sejak tahun 2004, ICRC telah menganjurkan pelbagai seminar, ceramah, simposium, serta pertandingan perdebatan dan mahkamah moot bersama-sama dengan institusi-institusi seperti Universiti Malaya, Universiti Kebangsaan Malaysia, Universiti Sains Malaysia, Universiti Islam Antarabangsa Malaysia], [[Universiti Utara Malaysia dan Universiti Teknologi MARA. ICRC turut menyokong usaha-usaha pihak-pihak berkuasa universiti untuk merangka sukatan pelajaran model mengenai UUKA untuk dimasukkan ke dalam kursus-kursus akademik berkaitan dengan undang-undang, sains politik dan hak asasi manusia.
Membolehkan keluarga-keluarga untuk terus berhubung dengan orang yang tersayang
Selaku sebahagian daripada rangkaian pertalian keluarga Pergerakan Antarabangsa Palang Merah dan Bulan Sabit Merah, ICRC dengan kerjasama Bulan Sabit Malaysia menyediakan perkhidmatan pengesanan dan perkhidmatan-perkhidmatan lain kepada keluarga-keluarga yang perlu menghubungi orang yang tersayang mereka setelah dipisahkan akibat daripada situasi konflik, bencana atau kejadian-kejadian lain.
ICRC bekerjasama dengan penuh ketelusan dengan pihak-pihak berkuasa berkenaan untuk memastikan bahawa orang dalam tahanan di luar negara (termasuk Guantanamo Bay) dapat berutus dengan keluarga-keluarga mereka melalui pertukaran Perutusan Palang Merah.
Perkongsian dengan Kementerian Pendidikan
Sejak tahun 2002, ICRC telah bekerja rapat dengan Kementerian Pendidikan untuk mempromosikan persepaduan program pelajaran Penerokaan Undang-undang Kemanusiaan (PUUK) di sekolah-sekolah. Ini telah tercapai dalam tahun 2007 apabila bahagian-bahagian berkaitan dalam modul PUUK telah disepadukan ke dalam sukatan pelajaran ‘Pendidikan Sivik dan Kewarganegaraan’, yang sedang diajar di seluruh negara kepada pelajar-pelajar berusia 15 tahun. Dianggap sebagai paling maju di Asia, kerjasama di antara Kementerian Pendidikan dengan ICRC sering disebut sebagai kajian kes amalan terbaik untuk menunjukkan bagaimana untuk bersama-sama menghasilkan program PUUK.
Halah binti Wuhaib
Hālah binti Wuhaib bin ʿAbd Manāf bin Zuhrah (هالة بنت وهيب بن عبد مناف بن زهرة), ialah salah seorang daripada para isteri Abdul Muttalib.
Schütze
Schütze dalam Bahasa Jerman bermaksud "askar bersenapang" atau "penembak". Ia juga kadangkala menjadi nama keluarga, contoh Schütz, seperti dalam opera Der Freischütz. Perkataan itu sendiri berasal dari perkataan Jerman schützen, bermaksud melindungi, atau mengawal. Ia pada asalnya digunakan untuk pemanah, dan adalah perkataan Jerman setaraf dengan Sagittarius.
Nusaherang
Nusaherang merupakan sebuah desa yang terletak dalam (daerah) kecamatan Nusaherang, Kabupaten Kuningan, Provinsi Jawa Barat, Indonesia.
Poskod
Poskod yang digunakan di Nusaherang adalah 45563. Terdapat buah desa di dalam daerah kecamatan Nusaherang.
Xiye Bastida
Xiye Bastida (lahir 18 April 2002) merupakan seorang aktivis iklim berbangsa Mexico-Chile. Beliau berkaum Otomi-Toltec, satu kaum peribumi Mexico. Beliau merupakan salah seorang penganjur utama Fridays for Future di Bandaraya New York dan tokoh yang terkemuka dalam menyuarakan pendapat penduduk peribumi dan imigran dalam aktivisme iklim. Beliau turut merupakan ahli jawatankuasa pentadbiran People's Climate Movement dan bekas ahli Sunrise Movement dan Extinction Rebellion. Beliau juga merupakan pengasas bersama Re-Earth Initiative, sebuah pertubuhan bukan untung	antarabangsa.
Kehidupan awal dan pendidikan
Bastida dilahirkan di Atlacomulco, Mexico. Ibu bapanya, Mindahi dan Geraldine, turut merupakan aktivis alam sekitar. Beliau dibesarkan di San Pedro Tultepec di Lerma. Beliau berbangsa Otomi-Toltec (orang peribumi Mexico) dan ayahnya berketurunan Aztec manakala ibunya pula berketurunan Eropah Chile dari Celtic. Bastida kini memegang dwikewarganegaraan Mexico dan Chile.
Bastida dan keluarganya berpindah ke Bandaraya New York selepas satu banjir ekstrem melanda kampungya, San Pedro Tultepec pada 2015 selepas satu kemarau yang berlangsung selama tiga tahun.
Bastida belajar di The Beacon School. Beliau melanjutkan pengajian tingginya di Universiti Pennsylvania pada 2020.
Activisme
Bastida memulakan kerjaya aktivisnya apabila beliau menyertai sebuah kelab alam sekitar yang memprotes di Albany dan Majlis Bandaraya New York serta melobi agar Akta Perlindungan Pemimpin Komuniti dan Iklim (Climate and Community Leaders Protection Act, CLCPA) dan Rang Undang-Undang Bangunan Kotor (Dirty Buildings Bill) diluluskan. Ketika itulah beliau terdengar kisah Greta Thunberg dan mogok iklimnya.
Bastida mengucap di Kosmologi Peribumi semasa Forum Bandar Sedunia Pertubuhan Bangsa-Bangsa Bersatu ke-9 dan beliau telah dianugerahkan “Spirit of the UN” pada 2018.
Bastida mengetuai sekolah tingginya, The Beacon School, dalam tunjuk perasaan iklim yang pertama di Bandaraya New York pada 15 Mac 2019. Beliau dan Alexandria Villaseñor bertemu dengan Thunberg semasa ketibaan beliau dari Eropah dengan menaiki kapal pada September 2019 untuk menyertai Sidang Kemuncak Iklim PBB. Xiye telah digelar sebagai "Greta Thunberg Amerika", namun beliau telah mengatakan bahawa "memanggil aktivis belia sebagai ‘Greta Thunberg’ di negara mereka telah mengurangkan pengalaman peribadi dan kesusahan individu Greta".
Teen Vogue telah mengeluarkan satu dokumentari pendek tentang Bastida yang bertajuk We Rise pada December 2019. Bastida juga berkolaborasi dengan 2040 Film untuk menghasilkan satu video pendek yang bertajuk Imagine the Future.
Bastida telah menyumbang dalam All We Can Save, satu antolgi tentang perubahan iklim yang ditulis oleh wanita. Beliau juga berucap di Sidang Kemuncak Pemimpin Berkenaan Iklim anjuran Kerajaan Biden Administration. Dalam ucapannya, beliau menggesa agar pemimpin dunia lebih terlibat dalam aktivisme iklim.
Walaupun beliau tidak boleh mengundi di Amerika Syarikat kerana beliau bukan seorang warganegara Amerika, Bastida telah mengatakan sokongannya terhadap Senator Massachusetts, Elizabeth Warren dalam Pilihan raya presiden Amerika Syarikat 2020, walaupun beliau menekankan pergerakan iklim dwipartisan.
Parti Solidariti Tanah Airku
Parti Solidariti Tanah Airku (dengan singkatannya: STAR) ialah sebuah parti tempatan berpangkalan di Sabah Borneo yang diasaskan oleh Datuk Dr. Jeffrey G. Kitingan, iaitu adik kepada bekas presiden dan pengasas Parti Bersatu Sabah (PBS), Tan Sri Datuk Seri Panglima Joseph Pairin Kitingan. Parti ini telah ditubuhkan dan diluluskan pada tahun 2016 melalui Akta Pertubuhan 1966. Sehingga akhir Disember 2022, parti ini telah mengumpul ahli seramai 795,800 orang dan cawangan telah dibuka di seluruh pelusuk daerah-daerah Sabah secara rasminya. Parti tersebut juga giat menyelidik dan melindungi hak rakyat Sabah melalui Pertubuhan Bangsa-bangsa Bersatu, UNESCO dan juga melalui semua dokumen-dokumen bukti yang sahih.
Prinsip Utama STAR
Parti ini berpegang teguh terhadap prinsip dan amalan di dalam perjanjian Akta Malaysia 1963 untuk ditambahbaik antara Sabah dan Kerajaan Persekutuan. Parti ini juga ingin menekankan untuk menjaga keharmonian di Sabah & Sarawak, Malah ingin menuntut hak-hak Sabah dan Sarawak seperti yang dijanjikan pada 20-point memorandum untuk melaksankan reformasi pada sistem pemerintahan yang lebih adil untuk rakyat khususnya rakyat di negeri Sabah. Selain itu, Parti ini juga mengutamakan perjuangan untuk mengembalikan status Sabah dan Sarawak sebagai sebuah Wilayah besar yang mempunyai sistem pemerintahan tersendiri. Parti tersebut juga giat menyelidik dan melindungi hak rakyat Sabah melalui United Nation, UNESCO dan juga melalui semua dokumen-dokumen bukti yang sahih.
Kepimpinan (AGM)
Berikut merupakan Ahli Majlis Kepimpinan Parti sesi 2021/2023.
Parti Reformasi Negeri (Sarawak)
Sebelum Parti Reformasi Negeri membuka cawangannya di Sabah, Parti ini telah ditubuhkan pada 9 Oktober 1996 oleh mendiang Dr. Patau Rubis setelah beliau dipecat dari kabinet negeri Sarawak pada Oktober 1995 dan seterusnya dari Parti Kebangsaan Sarawak (SNAP). Beliau secara rasminya dipilih sebagai Pesiden parti yang pertama di dalam persidangan tiga tahunan parti STAR yang ulung pada 9 Mac 1997. Parti ini membuka cawangan di Sabah pada tahun 2011 selepas persetujuan dan kata sepakat dari presiden parti, Mendiang Dr. Patau Rubis. Parti Reformasi Negeri Cawangan Sabah diketuai oleh Datuk Jeffrey G. Kitingan. Presiden STAR yang kedua ialah Soo Lina, yang dipilih bagi menggantikan Patau Rubis, selepas jatuh pengsan semasa mempengerusikan Mesyuarat Agung Tahunan STAR dan meninggal dunia kemudiannya pada 20 Mac 2016. Parti Reformasi Negeri lebih memberikan tumpuan untuk melakukan reformasi bukan sahaja di peringkat kerajaan tetapi lebih utama melakukan reformasi terhadap sistem pemerintahan, sistem penyampaian (delivery system) dan dasar-dasar kerajaan supaya lebih telus dan mesra rakyat. Memberikan perhatian yang lebih dan mahu menambahbaik terhadap persetujuan 18-point memorandum antara Sarawak, Sabah dan Persekutuan Tanah Melayu.
Perpecahan STAR
Pada hari Jumaat, 06 Januari 2012, tepat jam 4 petang di Dewan Hongkod Koisaan KDCA, Bandar Baru Nosoob, Penampang, Sabah, State Reform Party (STAR) Sabah telah dilancarkan secara rasminya dan dipengerusikan oleh Datuk Dr Jeffrey Kitingan.
Awalnya Parti ini berkembang ke sabah kerana penyertaan Datuk Dr Jeffrey Kitingan (DDJK) atas parti ini untuk memperjuangkan AGENDA BORNEO.
Dengan slogan-nya "Unity is Duty" yang dilaung-laungkan beliau (DDJK) di Sabah adalah untuk menyatupadukan Sabahan dan Sarawakian dalam usaha menuntut dikembalikan HAK - HAK Keistimewaan Sabah dan Sarawak dalam Persekutuan Malaysia.
Sesuai dengan namanya, Parti Reformasi Negeri atau STAR pada masa itu, berhasrat untuk melakukan reformasi bukan sahaja kerajaan tetapi terlebih penting melakukan reformasi terhadap sistem pemerintahan, sistem penyampaian (delivery system) dan dasar-dasar kerajaan supaya lebih telus dan mesra rakyat.
Namun sayangnya, Perkongsian Idealogi, Persefahaman DDJK dan Pemimpin STAR SARAWAK, Lina Soo, tidak bertahan lama sebelum dan selepas PRU-13 diadakan.
Di Sarawak, mereka (STAR SARAWAK) sangat terkesan kerana parti mereka digunakan oleh DDJK di Sabah sebagai Penyebaran Ideologi MA63 yang bergiat aktif dan menyebabkan orang-orang di Sabah memikir bahawa Parti STAR ditaja dan dipengerusikan oleh DDJK.
Natijahnya, Parti STAR SARAWAK kemudian secara perlahan memutuskan rantaian Parti STAR SARAWAK dan Parti STAR SABAH.
Penjenamaan STAR Sabah
Kemudian, Sebelum PRU-14, STAR SABAH sedang begiat berkembang di seluruh Pelusuk NEGERI Sabah. Orang menganggap bahawa Parti STAR telah dipengerusikan sepenuhnya oleh DDJK. Namun Hakikatnya, DDJK hanyalah Ketua Cawangan Sabah Ketika itu.
APABILA PRU-14 tamat, STAR SARAWAK kini memutuskan hubungannya dengan STAR SABAH yang ditaja Oleh DDJK dan menamakan Parti mereka Sebagai (ASPIRASI) dan STAR Sabah kini kekal STAR Sabah dan secara tak langsung DDJK adalah Presiden PARTI STAR.
Kerjasama antara Parti Politik
Sebelum dan Semasa PRU 13, STAR SABAH bekerja-sama dengan Parti STAR SARAWAK, Parti Pogressive Sabah (SAPP) dan beberapa pemimpin dari Pakatan Rakyat (PR) akan tetapi Parti STAR SABAH Bertanding kesemua 22 Parlimen dan 56 Dewan Undangan Negeri Sabah.
Selepas PRU 13, STAR SABAH bekerjasama dengan beberapa pemimpin BEBAS yang menang di Parlimen serta Dewan Undangan Negeri Sabah, Parti Cinta Sabah (PCS), Parti Progressive Sabah (SAPP), Parti Harapan Rakyat Sabah (PHRS), Parti Anak Negeri Sabah (Anak Negeri), Parti STAR Sarawak, beberapa pemimpin Parti Keadilan Rakyat (PKR) dan Parti Tindakan Demokrasi (DAP) dari Sabah dan Sarawak.
Sebelum dan semasa PRU 14, STAR SABAH bersama-sama menubuhkan 'GABUNGAN SABAH' (United Sabah/GS) bersama-sama Parti Progresive Sabah (SAPP), Parti Harapan Rakyat Sabah (PHRS), Parti Perpaduan Rakyat Sabah (PPRS) dan Parti Cinta Sabah (PCS) namun PCS keluar dari GABUNGAN SABAH kerana pencakaran pemimpin STAR dan PCS.
Selepas PRU 14, STAR SABAH dilihat sebagai salah satu parti yang berjaya di GABUNGAN SABAH yang memperolehi 1 Parlimen dan 2 Dewan Undangan Negeri (DUN). Pada 10 Mei 2018, Sabah belum membentuk Kerajaan Majoriti akibat daripada 'TIE' Gabungan Parti dari BN 29 kerusi dan PH+Warisan 29.
Hasilnya, BN Sabah yang diketuai Tan Sri Musa Aman dipilih oleh STAR untuk menkongsikan 2 Kerusi STAR membentuk Kerajaan Majoriti. Hal ini disebabkan oleh Persetujuan yang diberikan oleh Datuk Jeffrey Kitingan kepada Kedua-dua Pihak dimana Parti Warisan Sabah tidak dapat perbincangan yang terbaik dari segi isu-isu seperti Kedudukan Parti STAR dan Parti tempatan Sabah, isu kewarganegaraan, isu minyak dalam MA63 dan pembuatan IC Sabah tersendiri. Kesemua janji yang diberikan Datuk Jeffrey Kitingan terhadap Parti Warisan telah ditolak sepenuhnya oleh ketua parti tersebut (Shafie Apdal). Hal berkenaan yang membuatkan Parti STAR untuk menolak membentuk kerajaan bersama Parti Warisan.
Namun, Pada 12 Mei 2018, kerajaan BN hilang majoriti akibat daripada tindakan 6 Pemimpin daripada Parti Pasokmomogun Kadazan-dusun Bersatu (UPKO) dan beberapa pemimpin UMNO yang diketuai oleh Datuk Seri Panglima Wilfred Madius Tangau yang keluar dari gabungan BN Sabah menyertai dan berpakat Parti Warisan Sabah + Pakatan Harapan Sabah.
Hasilnya, UMNO sabah dikatakan sangat lemah ketika itu sampaikan semua pemimpinnya keluar dari parti UMNO sabah menyertai Parti Pribumi Bersatu Malaysia (PPBM) dan hanya tinggal satu kerusi BN lagi. Rakannya seperti PBS, PBRS dan LDP juga keluar dari BN setelah kekalahan Teruk BN.
Tidak lama kemudian, muncullah sebuah gabungan yang baharu yang menentang Kerajaan Warisan ketika itu yang bernama Gabungan Bersatu Sabah (GBS) diangotai oleh parti STAR, Parti Bersatu Sabah (PBS), Parti Bersatu Rakyat Sabah (PBRS), 1 kerusi UMNO sabah, beberapa ahli Bebas yang diketuai Hajiji Noor serta berhubungan baik dengan SAPP.
Tujuan Penubuhan
Tujuan Penubuhan Parti STAR adalah:
Visi & Misi
Visi ; SABAH MERDEKA, SELAMAT & MAKMUR
Misi ; MEMULIHKAN HAK & MEMAJUKAN SABAH
Kedudukan Kompas Politik
Parti StarSabah berkedudukan di Tengah-Kanan dan ke Atas-Kanan membawa identiti parti Regionalisme atau Lokalisme yang mendekati idealogi besar seperti Libertarian dan Politik Hijau. Parti ini lebih berarah ke arah lokalisme kerana membawa perjuangan untuk 'Ke-pendudukan Orang Asal Borneo' dan tidak menumpukan kepada 'Ketuanan Melayu' berdasarkan perlambagaan parti.
Bendera & Lambang
berikut merupakan Sejarah Bendera dan lambang terkini.
Bendera
Bendera parti yang lama (2012 - 2017)
Bendera parti yang baharu (2017 - sekarang)
Makna (Bendera)
Lambang/Logo
Logo Parti yang lama (2012 - 2017)
- simbol Parti menghadapi Pilihan Raya ke-13
- simbol ini juga di gunakan Parti Reformasi Rakyat pada PRU-13
Logo parti yang Baharu (2017-sekarang)
- simbol rasmi Parti Solidariti Tanah Airku (STAR) yang diperkenalkan oleh Datuk Seri Panglima Jeffrey G. Kitingan pada tahun 2017
- simbol ini pertama kali digunakan pada Pilihan raya umum Malaysia 2018 dan berjaya mencatat kemenangan dua kerusi ADUN dan satu kerusi parlimen parti tersebut.
Lagu Rasmi & Lagu Perjuangan
Bintang Borneo (Lagu Rasmi Parti)
Gunung lautan, Kehijauan hutan, Kebanggan kita berkurun lamanya. Tanah Borneo, pusaka berzaman, Saya disini menjadi Pewarisnya.
Warisan ini, kan lenyap selamanya, Masa depan kita tidaa jaminan. Bangkitlah wahai, pejuang bangsa, Hak dan warisan mesti dipertahankan.
Parti STAR bintang untuk Borneo, Suara dan perinduangan selamanya.
Bintang Borneo, Terus gemilang, Dengan Kuasa dari yang Esa. Dalam STAR kita terus berjuang, Dalam STAR kita pasti berjaya. Parti STAR bintang untuk Borneo, Payung perpaduan kita bersama. Parti STAR bintang untuk Borneo, Suara dan perinduangan selamanya. Bintang Borneo, Terus gemilang, Dengan Kuasa dari yang Esa. Dalam STAR kita terus berjuang, Dalam STAR kita pasti berjaya. Penulis Lirik (Asal) : Maklin Masiau Penulis Lagu (Melodi) : Justin Lusah Penggubah lagu : Guandee Kohoi/Justin Lusah Penyanyi Lagu : Justin Lusah/Juniol Masingkin
Lagu Perjuangan
1) Ini Kali Kita Mesti Menang (Kustin Ladi)
2) Sumpah Anak Borneo (Kustin Ladi)
3) Mengemis di Bumi Sendiri (Evaristus Gungkit)
4) Dalam STARSABAH Kita Bersatu (Evaristus Gungkit)
5) Sabahan Bersatu (Juniol Masingkin)
6) Bersatu Solidariti (Juniol Masingkin)
7) Luguan Lundu Miringdod (Justin Lusah)
8) Nunuk Ragang Bersatu (Justin Lusah)
9) Satu Hati untuk Sabah (Clayrice Tommy Jr)
Senator
Ahli-ahli Senator Malaysia tidak dipilih secara pilihanraya. Setiap daripada 13 dewan undangan negeri memilih dua Senator; baki 44 dilantik oleh Yang di-Pertuan Agong. STAR Hanya mempunyai Seorang Ahli Dewan Negara yang dilantik oleh Agong.
Pilihan Raya ke-13
Parlimen (Calon) Seramai 21 Calon bertanding atas TIKET star (Sabah) di parlimen namun semuanya kalah.
DUN (Calon) Seramai 49 Calon yang bertanding atas TIKET Star (Sabah) di DUN Sabah. Satu daripadanya, Datuk Dr Jeffrey Kitingan, menang di DUN 33 Bingkor.
Pilihan Raya ke-14
Parlimen (Calon) Seramai 5 orang calon StarSabah bertanding di Parlimen, Satu daripadanya (Jeffrey Kitingan) menang di P180 KENINGAU.
DUN (Calon) Seramai 18 calon Parti StarSabah bertanding di Parlimen, Jeffrey Kitingan dan Robert Nordin menang di DUN34 (TAMBUNAN) & DUN33 (BINGKOR).
Pilihan Raya Negeri Sabah-16
Seramai 8 calon bertanding pada PRN-16 Sabah tahun 2020 atas Tiket Perikatan Nasional (PN-STAR). Hanya 2 calon Kalah pada PRU-16 ini.
Bernex, Haute-Savoie
Bernex ialah komun di jabatan Haute-Savoie di wilayah Rhône-Alpes di Perancis.
Ersfeld
merupakan sebuah kawasan perbandaran terletak di daerah Altenkirchen, North Rhine-Westphalia, Jerman.
Muara Jawaq, Mook Manor Bulatn, Kutai Barat
Muara Jawaq merupakan sebuah kampung di kecamatan Mook Manor Bulatn, Kabupaten Kutai Barat, provinsi Kalimantan Timur, Indonesia.
Gouraincourt
ialah komun di jabatan Meuse di timur-laut Perancis.
Sekolah Kebangsaan Paya
Sekolah Kebangsaan Paya atau nama ringkasnya SK Paya, merupakan sebuah Sekolah kebangsaan yang terletak di Km8.2, Jln Kaki Bukit,.
Pada 2009, Sekolah Kebangsaan Paya memiliki 199 pelajar lelaki dan 176 pelajar perempuan, menjadikan jumlah keseluruhan murid seramai 375 orang. Ia mempunyai seramai 33 orang guru.2009
Sejarah
Sekolah Kebangsaan Paya adalah antara sekolah yang terawal di negeri Perlis yang dahulunya dikenali sebagai Sekolah Melayu Paya.
Sekolah Kebangsaan Sanglang, Perlis
Pada 2009, Sekolah Kebangsaan Sanglang memiliki 214 pelajar lelaki dan 228 pelajar perempuan, menjadikan jumlah keseluruhan murid seramai 442 orang. Ia mempunyai seramai 29 orang guru.2009
Sekolah Kebangsaan Paya
Sejarah
Sekolah ini telah didirikan pada tahun 1908 dan diasaskan oleh penduduk setempat. Sekolah Kebangsaan Paya asalnya adalah dari sebuah Tandiap Raja peninggalan Al Marhum DYMM Tuanku Syed Saffi keluasannya pada masa itu ialah 4.05 ekar. Penduduk Kampung Paya merupakan pengasas sekolah ini yang pada mulanya mempunyai 40 orang murid lelaki sahaja.
Sekolah Kebangsaan Sanglang, Perlis
Sejarah
Sekolah Kebangsaan Sanglang diasaskan pada tahun 1906. Guru besar pertamanya ialah Lebai Ali. Buat permulaan bangunan dibina daripada binaan separuh konkrit.
Bangunan batu keseluruhannta dibina pada tahun 1975 yang mempunyai 3 blok. Perasmian disempurnakan oleh DYMM Tuanku Syed Putera Raja Perlis pada 3 Februari 1977.
Sekolah Kebangsaan Paya
Sejarah
Seterusnya pada tahun 1929, Sekolah Kebangsaan Paya Perempuan pula didirikan di Alor Sena dengan bilangan 70 orang murid.
Pada tahun 1937, Bangunan dua tingkat yang sekarang ini dikenali sebagai Blok A telah didirikan. Bangunan bersejarah ini dikenal pasti oleh Jabatan Antikuiti Muzium atau Badan Warisan Malaysia dan gambar bangunan ini turut dipamerkan di Muzium Kota Kayang Perlis.
Fungsi kerugian
Dalam pengoptimuman matematik dan teori keputusan, fungsi kerugian atau fungsi biaya (kadang-kadang juga disebut fungsi kesalahan) ialah fungsi yang memetakan suatu peristiwa atau nilai dari satu atau lebih berpelbagai ke bilangan sebenar secara intuitif mewakili beberapa "biaya" yang berkaitan dengan acara. Masalah pengoptimuman berusaha untuk meminimakan fungsi kerugian. Fungsi tujuan ialah fungsi kerugian atau negatifnya (dalam domain tertentu, sering disebut fungsi hadiah, fungsi keuntungan, fungsi utiliti, fungsi kecergasan, dll.), dalam hal ini harus dimaksimakan.
Dalam statistik, biasanya fungsi kerugian digunakan untuk anggaran parameter, dan peristiwa yang dimaksud ialah beberapa fungsi dari perbezaan antara nilai yang dianggarkan dan nilai sebenarnya untuk contoh data. Konsep tersebut, diperkenalkan kembali dalam statistik oleh Abraham Wald pada pertengahan abad ke-20. Dalam konteks ekonomi, misalnya, ini biasanya pembiayaan ekonomi atau penyesalan. Dalam klasifikasi, ia merupakan hukuman untuk klasifikasi yang salah dari sebuah contoh. Dalam ilmu aktuari, ini digunakan dalam konteks asurans untuk memodelkan manfaat yang dibayarkan di atas premis, terutama sejak karya Harald Cramér pada 1920-an. Dalam kawalan optima, kerugian ialah hukuman kerana gagal mencapai nilai yang diinginkan. Dalam pengurusan risiko kewangan, fungsi dipetakan ke kerugian matawang.
Fiersbach
merupakan sebuah kawasan perbandaran terletak di daerah Altenkirchen, North Rhine-Westphalia, Jerman.
Sekolah Kebangsaan Paya
Sejarah
Pada tahun 1958, sebuah bangunan baru 5 bilik darjah atau sekarang dikenali sebagai Blok B telah didirikan oleh Kementerian Pelajaran Tanah Melayu. Dua tahun kemudian (1960) Sekolah Kebangsaan Paya Perempuan telah dicantumkan dengan Sekolah Kebangsaan Paya Lelaki di bawah pentadbiran seorang Guru Besar.
Seterusnya Sekolah Kebangsaan Paya maju setapak lagi dengan terbinanya Bangunan dua tingkat yang dikenali sebagai Blok C pada tahun 1970. Tingkat atas menampung tiga bilik darjah, pejabat sekolah dan bilik air, tingkat bawah pula mempunyai dua bilik darjah, bilik gerakan, klinik gigi, setor dan bilik air.
Blok G dengan dua bilik darjah pula didirikan ketika usia sekolah mencapai 80 tahun iaitu dalam tahun 1988. Pada tahun 1990, Pusat Sumber Sekolah Kebangsaan Paya pula dibina bagi menempatkan buku-buku bacaan dan ruang bacaan yang lebih selesa.
Tahun 2000 menyaksikan tiga buah bangunan gotong-royong telah didirikan dengan menempatkan 6 buah bilik darjah bagi menampung pertambahan bilangan murid yang pesat ekoran kecemerlangan akademik yang telah dicapai. Sebuah Makmal Komputer telah didirikan dan telah digunakan sepenuhnya bagi pengajaran dan pembelajaran mulai Jun 2002.
Saint-Armel, Ille-et-Vilaine
Saint-Armel ialah komun di jabatan Ille-et-Vilaine di Brittany di barat laut Perancis.
Sekolah Kebangsaan Paya
Sejarah
Pada 23 Disember 2010 dua buah blok bangunan baru telah diserahkan kepada warga Sekolah Kebangsaan Paya dan ia dilengkapi dengan pelbagai infrastruktur terkini dan moden termasuklah ruang pejabat, bilik Guru Besar dan bilik Penolong Kanan yang selesa, ruang pejabat guru, bilik seni, bilik SAL, bilik muzik, makmal sains dan bengkel kemahiran hidup yang moden, serta enam buah bilik darjah, bilik air, setor dan ruang serbaguna yang luas.
Pencapaian
Sekolah ini telah mencapai keputusan 100% kelulusan dalam UPSR 2009. Pada tahun 2009, 2010 dan 2011 sekolah ini telah mendapat sekolah terbaik negeri Perlis dengan menduduki tangga pertama bagi negeri Perlis.
Kampung Mata
Kampung Mata merupakan sebuah kampung yang terletak di Kota Samarahan, dalam Sarawak, iaitu sebuah negeri di Malaysia.
Sarawak merupakan negeri yang terbesar di Malaysia. Sebelum pembentukan negara Malaysia, Sarawak bebas dari kolonial British pada 22 Julai 1963.
Poskod
Poskod yang digunakan di Kampung Mata, Kota Samarahan, Sarawak ialah 94300.
Rembayan, Mook Manor Bulatn, Kutai Barat
Rembayan merupakan sebuah kampung di kecamatan Mook Manor Bulatn, Kabupaten Kutai Barat, provinsi Kalimantan Timur, Indonesia.
Fouad Abdul Salam
Dr Fouad Abdul Salam adalah Menteri Haji Arab Saudi.
Tokoh Maal Hijrah Antabangsa
Beliau dianugerah Tokoh Maal Hijrah Antarabangsa oleh Yang di-Pertuan Agong, Sultan Mizan Zainal Abidin di Pusat Konvensyen Antarabangsa Putrajaya (PICC pada 27 November 2011. Turut hadir ialah Perdana Menteri Malaysia Datuk Seri Najib Tun Razak; Timbalan Perdana Menteri Malaysia, Tan Sri Muhyiddin Yassin dan Menteri di Jabatan Perdana Menteri Datuk Seri Jamil Khir Baharom.
Hluboké Dvory
Hluboké Dvory merupakan sebuah kampung dan kawasan perbandaran yang terletak di daerah Brno-Country, wilayah Moravia Selatan, Republik Czech.
Skuad Piala Dunia B-20 FIFA 2019
Berikut adalah senarai semua skuad pasukan kebangsaan yang menyertai Piala Dunia B-20 FIFA 2019. Setiap pasukan perlu menamakan skuad awal antara 22 dan 50 pemain. Dari skuad awal, pasukan itu harus menamakan skuad akhir 21 pemain (tiga daripada mereka mestilah penjaga gol) sebelum tarikh akhir FIFA. Pemain di skuad akhir boleh digantikan oleh pemain dari skuad awal kerana kecederaan serius atau sakit sehingga 24 jam sebelum perlawanan pertama pasukan. Pemain yang dilahirkan pada atau selepas 1 Januari 1999 dan pada atau sebelum 31 Disember 2003 layak bersaing dalam kejohanan.
Kewarganegaraan bagi setiap kelab mencerminkan persatuan kebangsaan (bukan liga) di mana kelab itu bergabung. Bendera dimasukkan untuk jurulatih yang berbeza dari negara mereka sendiri. Mereka yang bertanda huruf tebal telah dikapskan ke peringkat antarabangsa penuh.
Ketua jurulatih: Jacek Magiera
Skuad terakhir diumumkan pada 13 April.
Ketua jurulatih: Arturo Reyes
Skuad terakhir diumumkan pada 29 April. Yéiler Góez telah digantikan oleh Andrés Perea pada 15 Mei kerana kecederaan.
Skuad terakhir diumumkan pada 28 April.
Ketua jurulatih: Youssouph Dabo
Skuad terakhir diumumkan pada 13 Mei.
Ketua jurulatih: Diego Ramírez
Skuad terakhir diumumkan pada 23 April.
Ketua jurulatih: Paolo Nicolato
Skuad terakhir diumumkan pada 14 April.
Ketua jurulatih: Masanaga Kageyama
Skuad terakhir diumumkan pada 7 Mei.
Ketua jurulatih: 🇦🇷 Jorge Célico
Skuad terakhir diumumkan pada 25 April.
Ketua jurulatih: Carlos Tábora
Skuad terakhir diumumkan pada 16 April 2019.
Ketua jurulatih: Gustavo Ferreyra
Skuad terakhir diumumkan pada 6 Mei 2019.
Skuad terakhir diumumkan pada 30 April 2019.
Ketua jurulatih: Bruno Pinheiro
Skuad terakhir diumumkan pada 13 Mei 2019.